Uut Permatasari

Uut Permatasari () duwé jeneng asli Utami Suryaningsih. Uut Permatasari ya iku penyanyi dangdut kang misuwur amarga goyang ngecor ya iku goyang kanthi ngangkat salah siji sikil karo muter kaya ta sikil kang sijiné nuncep ing lemah.Profil ing KapanLagi.com(dipunundhuh tanggal 10 Juli 2011)

 Karir 
Uut iku anak wadon saka Ny. Supatiningsih. Wiwit cilik Uut pancen seneng nyanyi lan kerep dadi juwara ing lomba-lomba kang dianakaké wiwit tingkat kacamatan nganti kabupatèn. Ora mung latiyan nyanyi, Uut uga sregep latiyan balet lan jogèdan tradhisional, kaya ta Jogèd Yapong. Mulane Uut duwé awak kang luwes nalika goyang karo nyanyi. Kanggo ngembangaké karire, Uut banjur pindah ing Jakarta nalika taun 2003. Jeneng Uut dadi misuwur nalika dhèwèké nyanyekaké lagu "Putri Panggung". Lagu iki dadi maskot acara Laris Manis kang disiyarake ing SCTV. Saliyané dadi presenter Laris Manis, Uut uga dadi presenter acara Digoda ing Trans TV.
Uut ora mung manggung ing Indonésia nanging uga manggung ing nagari Jiran Malaysia, lan Hong Kong uga Koréa.Uut Permatasari bakal 'Ngecor' ing Korea(dipunundhuh tanggal 10 Juli 2011)

 Kasus 
Taun 2007 dadi taun kang kontroversial kanggoné Uut. Nalika iku dhèwèké diarani nyolong lagu kang judhulé "Ketahuan" duwéke grup band asal Bandung kang diarani Matta band. Untungé sadurungé kasus iku, Ray kang nulis lagu, ngurus kanthi ukum ngenani bab hak cipta. Pihak management Uut lan label company Uut rikat ngrampungaké hak minangka komponis utawa pengarang lagu. Nanging kasus iki nggawe Maata rada ngamuk awit grup band iki tau diarani band dangdut kang ndompléng jenengé Uut kang misuwur luwih dhisik.Matta Band Kesal Dibilang Dompleng Uut Permatasari(dipunundhuh tanggal 10 Juli 2011)

 Cathetan suku 

Kategori:Aktris Indonésia
Kategori:Penyanyi Indonésia
Kategori:Tokoh saka Sidoarjo